Komission asetus (EY) N:o 313/97, annettu 20 päivänä helmikuuta 1997, maataloustuotteiden vientitukijärjestelmän soveltamista koskevista yhteisistä yksityiskohtaisista säännöistä annetun asetuksen (ETY) N:o 3665/87 muuttamisesta



Virallinen lehti nro L 051 , 21/02/1997 s. 0031 - 0033



KOMISSION ASETUS (EY) N:o 313/97, annettu 20 päivänä helmikuuta 1997, maataloustuotteiden vientitukijärjestelmän soveltamista koskevista yhteisistä yksityiskohtaisista säännöistä annetun asetuksen (ETY) N:o 3665/87 muuttamisesta EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon vilja-alan yhteisestä markkinajärjestelystä 30 päivänä kesäkuuta 1992 annetun neuvoston asetuksen (ETY) N:o 1766/92 (1), sellaisena kuin se on viimeksi muutettuna komission asetuksella (EY) N:o 923/96 (2), ja erityisesti sen 13 artiklan 11 kohdan sekä maataloustuotteiden yhteisestä markkinajärjestelystä annettujen muiden asetusten vastaavat säännökset, sekä katsoo, että olisi syytä välttää yhteisön varojen käyttämistä sellaisiin taloudellisiin toimiin, jotka eivät vastaa vientitukijärjestelmän tarkoituksenmukaisuutta; tällaisten toimien toteuttamisen vaara on olemassa sellaisten tuotteiden osalta, jotka voivat saada tukea ja jotka tuodaan uudelleen yhteisöön ilman, että niille suoritetaan merkittävä valmistus tai käsittely kolmannessa maassa, jolloin niitä tuotaisiin jälleentuonnin yhteydessä alennetuin tullein tai tulleitta tavanomaisen tullin sijasta tullietuussopimuksen tai neuvoston päätöksen nojalla, yhteisön tullikoodeksista 12 päivänä lokakuuta 1992 annetun neuvoston asetuksen (ETY) N:o 2913/92 (3), sellaisena kuin se on viimeksi muutettuna asetuksella (EY) N:o 82/97 (4), 23-26 artiklassa määritellään tavaroiden muun kuin etuuskohteluun oikeuttava alkuperä, ja olisi sovellettava näitä yhteisön alkuperään liittyviä perusteita ja erityisesti 24 artiklassa säädettyä merkittävän valmistuksen tai käsittelyn perustetta jälleentuotuihin tuotteisiin sen arvioimiseksi, voidaanko aiemmin vietyihin tuotteisiin soveltaa vientitukea vai ei, olisi syytä toisaalta säätää, että jäsenvaltiot eivät myönnä tukea tai perivät sen takaisin sellaisissa ilmeisissä tapauksissa, joissa ne ovat todenneet, että toiminta ei vastaa vientitukijärjestelmän tarkoituksenmukaisuutta, ja toisaalta välttää kuormittamasta liikaa kansallisia hallintoelimiä edellyttämällä näiltä kaiken alennetuin tullein tapahtuvan tuonnin järjestelmällistä tarkastusta, nämä uudet toimenpiteet aiheuttavat viejille uusia vaatimuksia; mainittujen toimenpiteiden soveltaminen olisi rajoitettava kaikkein herkimpiin tuotteisiin; kyseiset tuotteet olisi valittava riskianalyysin perusteella eli ottaen huomioon tuen määrien ja kyseisten tuotteiden etuustullien välinen erotus sekä jäsenvaltioiden ja komission tällaisesta toiminnasta saaman kokemuksen perusteella; olisi otettava käyttöön jäsenvaltioiden ja komission välinen vääristymisen vaaran aiheuttavia tuotteita koskeva tiedotusjärjestelmä, vaikka niitä ei mainittaisi herkkien tuotteiden luettelossa, jotta komissiolla olisi mahdollisuus täydentää luetteloa, komission asetus (ETY) N:o 3665/87 (5), sellaisena kuin se on viimeksi muutettuna asetuksella (EY) N:o 1384/95 (6), olisi sen vuoksi muutettava, ja kyseiset hallintokomiteat eivät ole antaneet lausuntoaan puheenjohtajansa asettamassa määräajassa, ON ANTANUT TÄMÄN ASETUKSEN: 1 artikla Muutetaan asetus (ETY) N:o 3665/87 seuraavasti: 1. Siirretään 15 artiklan nykyinen teksti 1 kohdaksi sekä lisätään 2 kohta seuraavasti: "2. Kun todetaan, että viedyt tuotteet tuodaan takaisin yhteisöön: - sen jälkeen, kun niille on kolmannessa maassa suoritettu valmistus tai käsittely, joka on tasoltaan alhaisempi kuin asetuksen (ETY) N:o 2913/92 24 artiklassa säädetty käsittelyaste, ja - vietyihin tuotteisiin sovelletaan alennettuja tuontitulleja tai tuontitulleista vapauttamista tavanomaisten tullien sijasta, tukea ei myönnetä, tai jos tukea on maksettu, viejän on maksavan jäsenvaltion pyynnöstä maksettava se takaisin. Tämän kohdan säännöksiä sovelletaan ainoastaan liitteessä V tarkoitettuihin sellaisenaan vietyihin tuotteisiin. Jos jäsenvaltiot toteavat, että muut kuin liitteessä V luetellut tuotteet ovat vaarassa vääristää kauppaa, niiden on ilmoitettava siitä viipymättä komissiolle. Tämän kohdan säännöksiä ei sovelleta, jos tuotteet tuodaan aikaisintaan 2 vuoden kuluttua vientipäivästä. Tässä kohdassa tarkoitetuissa tapauksissa ei sovelleta 11 artiklaa." 2. Lisätään uusi liite V seuraavasti: "LIITE V LUETTELO TUOTTEISTA, JOIHIN SOVELLETAAN 15 ARTIKLAN 2 KOHTAA I. Neuvoston asetuksen (EY) N:o 3072/95 (*) 1 artiklassa tarkoitetut tuotteet (riisi); II. Asetuksen (ETY) N:o 1785/81 1 artiklassa tarkoitetut tuotteet (sokeri ja isoglukoosi); III. Neuvoston asetuksen (ETY) N:o 1766/92 (**) 1 artiklassa tarkoitetut tuotteet (viljat); IV.>TAULUKON PAIKKA> V.>TAULUKON PAIKKA> VI.>TAULUKON PAIKKA> VII.>TAULUKON PAIKKA> (*) EYVL N:o L 329, 30.12.1995, s. 18. (**) EYVL N:o L 181, 1.7.1992, s. 21." 2 artikla Tämä asetus tulee voimaan seitsemäntenä päivänä sen jälkeen, kun se on julkaistu Euroopan yhteisöjen virallisessa lehdessä. Sitä sovelletaan toimiin, joiden osalta vienti-ilmoitus on hyväksytty aikaisintaan sen voimaantulopäivänä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 20 päivänä helmikuuta 1997. Komission puolesta Franz FISCHLER Komission jäsen (1) EYVL N:o L 181, 1.7.1992, s. 21 (2) EYVL N:o L 126, 24.5.1996, s. 37 (3) EYVL N:o L 302, 19.10.1992, s. 1 (4) EYVL N:o L 17, 21.1.1997, s. 1 (5) EYVL N:o L 351, 14.12.1987, s. 1 (6) EYVL N:o L 134, 20.6.1995, s. 14